Document ID: /roh_data/filtered/fineweb-2-filterrobots_roh.jsonl.gz/6321

Ruedi Haller è vegnì elegì da la cumissiun federala sco successur da Heinrich Haller che va en pensiun – els dus na sajan betg parents, precisescha la communicaziun dal PNS.
Ruedi Haller ha 52 onns, è geograf e viva cun sia famiglia ad Ardez. Tar il PNS maina el la partiziun perscrutaziun e geoinfurmaziun. El è commember da la direcziun generala dal parc ed haja gist terminà cun success ina scolaziun da diplom per Management dad uniuns ed organisaziuns senza finamira da profit a Fribourg, scriva il PNS.
Il nov directur è la settavla persuna che maina dapi l'onn da fundaziun il 1914 il PNS. El surpiglia l'uffizi il prim d'october 2019.
RR novitads 18:00